[ανθυπατος ασιας επεμψεν αυτοκρατορος] τιβεριου κλαυδιου καισαρος σεβαστου [γερμανικου προτρε]ψαντος αυτου επικριμα συμφερον τηι [τε εφεσιων πολει και] ολη τηι επαρχειαι ο εν εφεσω προεθηκ[εν και προ καλανδων] απρειλιων αναγραφηναι εν στηλληι προε[νοηθη] εν ταυτη δια παντος τη υποληψει υπαρχων [προ παντων] τους των επαρχιων προεστωτας αρχοντα[ς μετα πασης] ευσταθειας και πιστεως δειν επιμελεσθα[ι της εγκεχει]ρισμενης αυτοις αρχης ωστε του διηνεκως κ[αι αει κατα] τον βιον χρησιμου του τε καθ ολην την επαρχει[αν του τε] κατα πολιν προνοειν αλλα μη του ιδιου ενιαυτου μο[νον] ηδειον ομως ομολογω προς ταυτην επιτετασθα[ι την] γνωμην τωι υποδειγματι του κρατιστου και αλ[η]θως δικαιοτατου ηγεμονος ος παν το των ανθρωπων γενος εις την ιδιαν αναδεδεγμενος κηδεμονιαν εν τοις πρωτοις και πασιν ηδιστοις φιλανθρωποις και τουτο κεχαρισται το τα ιδια εκαστωι αποκατασταθηναι. διοπερ φορτικην μεν επιγνωσιν ανεδεξαμην αναγκαιαν δε τη λαμπροτατηι εφεσιων πολει [πολλαι γαρ θειαι οικιαι η δια πυρος διεφθαρμεναι η δια] συμπτωσεως αμορφως εισιν κατερριμμεναι το τε της αρτεμιδος αυτης ιερον ο της επαρχειας ολης εστιν κοσμος και δια το του εργου μεγεθος και δια την του περι την θεον σεβασμου αρχαιοτητα και δια την των προσοδων αφθονιαν των υπο του σεβαστου αποκατασταθεισων τη θεα στερεται των ιδιων χρηματων α και εις επιμελειαν και εις κοσμον των αναθηματων εξαρκειν εδυνατο περισπαται γαρ εις την αδικον επιθυμιαν των ουτως του κοινου προισταμενων ως εαυτοις λυσιτελειν νομιζουσιν οσακις τε γαρ αν απο ρωμης ιλαρωτερα ελθη αγγελια ταυτη προς τον ιδιον αποχρωνται πορισμον το τε σχημα της θειας οικιας προκαλυμμα ποιουμενοι τας ιερωσυνας ωσπερ εν απαρτεια πιπρασκουσιν και εκ παντος γενους επι την ωνην αυτων συνκαλουσιν ανθρωπους ειτα ουκ εγλεγονται τους επιτηδειοτατους ων ταις κεφαλαις ο πρεπων επιτεθησεται στεφανος προσοδους [τε ορ]ιζουσιν τοις ιερωμενοις οσας αν οι λαμβανον[τες θε]λησωσιν ινα ως πλειστον αυτοι νοσφιζωνται. [ου γαρ χρη τους τας ιερωσυνας ωνουντας τοιαυτα υ]πομενειν αναλω[ματα οπως αξιωθη]σεται της παρα του δημου [τειμης αει ο εις αυτ]ην επιτηδειοτατος υπερμε[γα δε πολεως χρεος δια τ]ου επικριματος τουτου πε[ρικοπτειν προσηκο]ν επει την αποδοσιν των χρη[ματων δυσχερε]α τηι πολει η παντελως αδυνατον ο[ιδα εαν απ]αριθμειν νυν ανανκαζηται α παρα των ωνησαμενων ελαβεν ουδεν πλεον παρεχεσθαι τοις ιερευσιν την πολιν αρεσκει η εκατοστην της δεδομενης τοτε τειμης κατα την ουηδιου πωλλιωνος διαταξιν την και υπο του θεου σεβαστου συνφυλαχθεισαν διδοναι δε τι τη βουλη τους ιερεις η παλιν εν μερει παρ αυτης λαμβανειν ουκ αρεσκει μοι. ομοιως οσοι οντες ελευθεροι δουλων δημοσιων υπηρεσιαν παρεχονται και περισση δαπανη φορτιζουσιν τα κοινα απολυθηναι οφειλειν δοκουσιν υποσταθεντων εις τον τοπον της υπηρεσιας αυτων δουλων δημοσιων. ομοιως δημοσιους δουλους οιτινες λεγονται βρεφη του τυχοντος διαφορου ωνουμενοι τη αρτεμιδι καθιερουν ιν εκ των προσοδων αυτης τρεφωνται οι δουλοι αυτων αρεσκει τοις ιδιοις δουλοις αυτους παρεχειν τροφας. ομοιως τους ιερονεικας οσοι ιεροι της αρτεμιδος [- ταυτα δανειζεσθαι τουτω τω] νομωι ω κατελειφθη αρεσκει και μη υπο [των αρχο]ντων εις αλλας χρειας και δαπανας μεταγεσθαι. ομοιως εις τους πενταετηρικους αγωνας μη πλειον αναλισκεσθαι δηναριων τετρακισχειλιων πεντακοσιων κατα την ουηδιου πωλλιωνος διαταξιν. ομοιως τους υμνωδους αρεσκει εις ους ουκ ολιγον μερος των της πολεως αναλισκεται προσοδων της υπηρεσιας ταυτης απολυθηναι τους εφηβους δε ων και η ηλικια και η αξια και η προς το μαθειν επιτηδειοτης τοιαυτηι αρμοζει μαλλον λειτουρ[γ]ια ταυτην χωρις αργυριου παρεχεσθαι την χρειαν. ινα [μ]εντοι μη δοξω πασιν τοις πανταχου υμνωδοις τουτο πε[π]οιηκεναι το προκριμα υπεξαιρουμαι τους εν περγαμωι αυτον τον θεον σεβαστον υμνουντας εν τωι υπο της ασ[ι]ας καθιερωμενωι τεμενει ων η πρωτη συνοδος ουκ επιμισθ[ος] συνηχθη αλλα εθελουσιος και χωρις αργυριου διο και ο θεος σεβαστος τα μετα ταυτα ψηφισθεντα φιλανθρωπα αυτοις εις την διαδοχην των εξ εκεινων γεννωμενων ετηρησε εξοδιαζεσθαι τε το εις αυτους αναλωμα ουχ υπο μονων περγαμηνων αλλα υπο της ασιας ολης εκελευσεν λογισαμενος βαρειαν εσεσθαι μια πολει την τοιαυτην εισφοραν. ηλευθερωμενην μεντοι την εφεσιων πολιν του δαπανηματος τουτου και μετενηνεγμενης της υπηρεσιας κατα την αυτων γνωμην επι τους εφηβους προνοειν δεησει οπως επιμελως και μετα της καθηκουσης φροντιδος οι εφηβοι τελωσιν την χρειαν ως πρεπει τους τον θειον οικον υμνουντας. επει δε η παλαι οφειλομενη ισουρανιος τειμη ιουλια σεβαστ[η].
IEph 18 + Add. p. 1
IEph 18 + Add. p. 1